**DOLOŽKA ZLUČITEĽNOSTI**

**návrhu zákona** **s právom Európskej únie**

**1. Navrhovateľ zákona:** poslanci Národnej rady Slovenskej republiky

**2. Názov návrhu zákona:** Návrh zákona o miestnom poplatku za rozvoj a o zmene a doplnení niektorých zákonov

**3. Problematika návrhu právneho predpisu:**

1. Nie je upravená v práve Európskej únie:

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

Bezpredmetné

**5. Stupeň zlučiteľnosti návrhu právneho predpisu s právom Európskej únie:**

Úplný

**6. Gestor a spolupracujúce rezorty:**

Bezpredmetné

**Doložka**

**vybraných vplyvov**

**A.1. Názov materiálu:** Návrh zákona o miestnom poplatku za rozvoj a o zmene a doplnení niektorých zákonov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy | x |  |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  | x |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  | x |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

Navrhovateľ predpokladá pozitívny vplyv na rozpočty miest a obcí tam, kde bude poplatok za rozvoj zavedený.

Navrhovateľ predpokladá pozitívny vplyv na podnikateľské prostredie – otvorením pravidiel v oblasti poplatkov za rozvoj, keďže doteraz táto oblasť regulovaná nebola a kvázi povinnosť podnikateľa niečo zaplatiť sa nespravovala žiadnymi pravidlami a teda nebolo možné ani približne odhadnúť tento náklad pri výstavbe. Negatívom je to, že zavedenie poplatku im spôsobí náklad, ktorý už ale bude oficiálny a bude ho možné zaviesť ako daňový náklad do účtovníctva pri určovaní základu dane.

Navrhovateľ predpokladá mierne negatívny vplyv na hospodárenie obyvateľstva, keďže pri stavbe napríklad rodinného domu budú musieť zaplatiť poplatok za rozvoj tam, kde bude zavedený. Pri celkových nákladoch na stavbu by sa však nemalo jednať o enormnú finančnú záťaž.

Nie je možné presnejšie určiť finančné dopady, pretože zavedenie poplatku za rozvoj je dobrovoľné a bude záležať na jednotlivých obciach a mestách, či si ho zavedú a ak, tak v akej výške (resp. akú sadzbu určia). Na základe uvedených neistých premenných nie je možné vyčísliť konkrétne dopady.

**A.4. Alternatívne riešenia**

**A.5. Stanovisko gestorov**